
Батыл қадам

Тіл - сөйлеу, ойлау, қарым-қатынас құралы ғана емес, ол - саясат пен идеология тетігі. Көп елдің  аңыз,  әфсанасында, қазақтың шешендік сөзінде айтылатындай, дүниедеп ең ащы да, тәтті де - тіл "Тіл тағдыры - ел тағдыры" деп бекер айтылмаған. Ендеше, тіл әрбір адам, ұлт, мемлекеттің қадір тұтар ардағы, қызмет етер қымбаттысы.  Бұл, әсіресе, әлемдік сах-наға жас қыранша қанат қаққан қазәқ халқы үшін аса қажет. Тіл мәселесі мемлекетіміздің өмірінде ерекше назарда. Оның басты дәлелі тәуелсіздікті алмай тұрып, 1989 жылы "Қазақстан Республикасының тіл туралы" Заңның қабылдануы. Тілді дамыту, тілдің болашақтағы өркендеуі, қазақ тілінің әлемдік тілдер қатарына енуі - осының барлығы мемлекетіміздегі тіл саясатының басты тетіктері екендігі баршамызға мәлім.
Елбасы Нұрсұлтан Назарбаев "Қазақстан - 2050", Стратегиясы - қалыптасқан мемлекеттің жаңа саяси бағыты" атты Қазақстан халқына арнаған Жолдауында "Біз 2025 жылдан бастап әліпбшмізді латын қарпіне, латын әліпбшне көшіруге кірісуіміз керек. Бұл - ұлт болып шешуге тиіс принципті мәселе. Бір кезде тарих бедерінде біз мұндай қадамды жасағанбыз. Балаларымыздың болашағы үшін осындай шешім қабылдауға тиіспіз және бұл әлеммен бірлесе түсуімізге, балаларымыздың ағылшын тілі мен интернет тілін жетік игеруіне, ең бастысы - қазақ тілін жаңғыртуға жағдай туғызады", - деген болатын   2017 жылы жарық көрген "Болашаққа бағдар: рухани жаңғыру" атты мақаласында Елбасы:"Қазақ тілін біртіндеп латын әліпбиіне көшіру жұмыстарын бастауымыз керек. Біз бұл мәселеге неғұрлым дәйектілік қажеттігін терең түсініп, байыппен қарап келеміз және оған кірісуге Тәуелсіздік алғаннан бері мұқият дайындалдық", - деді. Біздің латын тіл мәдениетімен қатынасымыз да сонау ертеден басталған Оның бір айғағы -Кодекс Куманикус (лат Соdex Cumanicus), "Қыпшақ тілінің сөздігі" - қыпшақ тілінде жазылған діни мәтіндер мен сөздіктерден тұратын кітап, бұл еңбектің түпнұсқасы 1294 жылы латынның готикалық көне қарпімен жазылған. Ал мұның аударылмаған түпнұсқасын оқысаңыз, кәдімгі қазақша. Сонымен XIII ғасырда жазылған халқымыздың мәдени мұрасы - "Қыпшақ тілінің сөздігі' латын әліпбиінде жазылған болатын. XX ғасырдың басында да латын әліпбиінде жаздық. Қазақ тілінің талаптарына сай кейбір өзгерістер енгізілген бұл әліпби ресми түрде 1929 жылдан 1940 жылға дейін қолданылып келді, сосын кирилл әліпбшмен алмастырылды. Мамандардың айтуынша, кириллица қазақ тілін сауатты жаза алмайтын, қызыға оқи алмайтын тілге айналдырды. Бүгінгі таңда өз тілінде жазғысы келмейтін қазақстандықтардың саны көбеюде.
Бір ғасырдан кейін барлық түрік мемлекеттері латын қарпін енгізу қажеттілігін мойындады. Дербес мемлекет болып тұрған Тұркия, Әзірбайжан, Өзбекстан, Тәжікстан, Түркіменстан Кипр республикалары, бұларға коса Украинаның қарамағында болса да Қырым автономиялық облысы, Молдовадағы Ғағауыз автономиясы ресми түрде латын әлі лбиінде жазады.
Заман талабына сай мемлекетімізде латын алфавиті қабылданды. Ел болып бел буып, батыл әрекетке кіріскен жөн Латын алфавитіне көшу арқылы біз бүкіл түркі халықтарының ортақ жазуға көшу ұстанымын құптаймыз. Бір әлемдік кеңістікке жаһандану заманында мәдени, рухани жақындасуға қадам жасаймыз.
Қоғамда жаңа алфавитті енгізуге  ұмтылыс қазақ тілін меңгеруге ықпал етуі тиіс. Қазақ тілін үйренем деген адамдардың саны артатыны сөзсіз. Өйткені, латын әліпбиіне көшу жұмыстарының барысында тіліміздің сөздік қоры жаңадан қарастырылады, кірме сөздер, неологизмдер түрлендіріледі және өзгөртіледі.
Дербес егеменді ел болу деген үлкен жауапкершілікті жүктейді. Ел және ұлт тағдырын таңдау шешімі алдымызда тұр Тіл әліпбиімізді де өз қалауымызбен таңдағанымыз осы күрделі жолдағы тағы да бір жетістік.

